Diari Oficial de la Generalitat Valenciana


Sumari del DOGV 7828, del 14-07-2016 (2016/5531)

DECRET 81/2016, de 8 de juliol, del Consell, pel qual es modifica el Decret 112/2008, de 25 de juliol, del Consell, pel qual es crea la Comissió Interdepartamental per a la Modernització Tecnològica, la Qualitat i la Societat del Coneixement a la Comunitat Valenciana (CITEC).
------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2016/07/08/81/dof/vci/html**

### Dades del document

Número de DOGV
:   7828

Data del DOGV
:   14-07-2016

Secció del DOGV
:   I. DISPOSICIONS GENERALS

Número del document
:   2016/5531


Data del document
:   08-07-2016

Organisme emissor
:   Conselleria d'Hisenda i Model Econòmic

Tipus de document
:   Decret

Anàlisi jurídica

 Descriptors 

:   * Conselleria d'Hisenda i Model Econòmic
    * Comissió Interdepartamental Per A la Modernització Tecnològica, la Qualitat i la Societat del Coneixement En la Comunitat Valenciana
    * legislació

DECRET 81/2016, de 8 de juliol, del Consell, pel qual es modifica el Decret 112/2008, de 25 de juliol, del Consell, pel qual es crea la Comissió Interdepartamental per a la Modernització Tecnològica, la Qualitat i la Societat del Coneixement a la Comunitat Valenciana (CITEC). [2016/5531]  
PREÀMBUL  
  
El Consell, mitjançant el Decret 112/2008, de 25 de juliol, va crear la Comissió Interdepartamental per a la Modernització Tecnològica, la Qualitat i la Societat del Coneixement a la Comunitat Valenciana (CITEC), amb l'objecte de coordinar i impulsar el desplegament i l'execució de la política de la Generalitat en matèria de tecnologies de la informació i la comunicació, societat del coneixement i qualitat dels serveis públics, en l'àmbit de l'Administració de la Generalitat i del sector públic que en depén, així com en relació amb les administracions públiques, empreses, ciutadania i societat civil de la Comunitat Valenciana.  
  
El Decret 7/2015, de 29 de juny, del president de la Generalitat, pel qual determina les conselleries en què s'organitza l'Administració de la Generalitat, així com el Decret 103/2015, de 7 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat, han definit una nova organització de l'administració autonòmica.  
En aquests termes, el Decret 153/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Hisenda i Model Econòmic, atribueix les competències en matèria de tecnologies de la informació i la comunicació de l'Administració a la referida conselleria i, dintre de la seua estructura, corresponen a la Direcció General de Tecnologies de la Informació i les Comunicacions les funcions en matèria, entre altres, de modernització de l'Administració i les tecnologies de la informació. Per altra banda, les competències en matèria de qualitat dels serveis estan atribuïdes a la Conselleria de Transparència, Responsabilitat Social, Participació i Cooperació, i dintre de la seua estructura a la Sotssecretaria, tal com recull el Decret 160/2015, de 18 de setembre, del Consell, pel qual aprova el Reglament orgànic i funcional de la Conselleria de Transparència, Responsabilitat Social, Participació i Cooperació.  
  
En aquest context, resulta necessari modificar el decret que regula la Comissió Interdepartamental, per tal d'adaptar la composició a les actuals estructures i, per tant, donar una nova redacció als articles 2 i 4 de l'esmentat Decret 112/2008.  
Per tot això, d'acord amb el que es disposa en els articles 25 i 28.c de la Llei 5/1983, de 30 de desembre, de la Generalitat, del Consell, a proposta conjunta del conseller d'Hisenda i Model Econòmic i del conseller de Transparència, Responsabilitat Social, Participació i Cooperació i amb la deliberació prèvia del Consell en la reunió del dia 8 de juliol de 2016,  
  
  
DECRETE  
  
Article únic. Modificació del Decret 112/2008, de 25 de juliol, del Consell, pel qual es crea la Comissió Interdepartamental per a la Modernització Tecnològica, la Qualitat i la Societat del Coneixement a la Comunitat Valenciana (CITEC)  
Es modifiquen els articles 2 i 4 del Decret 112/2008, de 25 de juliol, del Consell, pel qual es crea la Comissió Interdepartamental per a la Modernització Tecnològica, la Qualitat i la Societat del Coneixement a la Comunitat Valenciana (CITEC), que queden redactats com s'indica en l'annex d'aquest decret.  
  
  
DISPOSICIÓ ADDICIONAL  
  
Única. Incidència econòmica en la dotació de la despesa  
L'aplicació i desplegament d'aquest decret no podrà tindre cap incidència en la dotació dels capítols de despesa assignada als departaments de la Generalitat competents per raó de la matèria i, en tot cas, haurà de ser atesa amb els mitjans personals i materials d'aquests.  
  
  
DISPOSICIÓ FINAL  
  
Única. Entrada en vigor  
Aquest decret entrarà en vigor l'endemà de la seua publicació en el Diari Oficial de la Comunitat Valenciana.  
  
Torrevieja, 8 de juliol de 2016  
  
El president de la Generalitat,  
XIMO PUIG I FERRER  
  
El conseller d'Hisenda i Model Econòmic,  
VICENT SOLER I MARCO  
  
El conseller de Transparència, Responsabilitat Social,   
Participació i Cooperació,  
MANUEL ALCARAZ RAMOS  
  
  
ANNEX  
Nova redacció dels articles 2 i 4 del Decret 112/2008, de 25 de juliol, del Consell, pel qual es crea la Comissió Interdepartamental per a la Modernització Tecnològica, la Qualitat i la Societat del Coneixement en la Comunitat Valenciana (CITEC).  
  
Article 2. Creació i adscripció de la comissió  
Es crea la comissió CITEC amb les competències, composició i funcionament que es regulen en aquest decret, la qual queda adscrita a la conselleria que tinga atribuïdes les competències en matèria de tecnologies de la informació i comunicacions. La comissió quedarà integrada dins de l'estructura de l'òrgan directiu que exercisca les funcions en matèria de tecnologies de la informació i les comunicacions, el qual prestarà el suport tècnic necessari.  
  
Article 4. Composició de la comissió  
1. La comissió CITEC tindrà la composició següent:  
a) Presidència: la persona que ostente la titularitat de la conselleria que tinga atribuïdes les competències en matèria de tecnologies de la informació i la comunicació.  
b) Vicepresidència: la persona que ostente la titularitat de la conselleria que tinga atribuïdes les competències en matèria de qualitat dels serveis.  
c) Vocals: les persones que ostenten la titularitat de les subsecretaries de la Presidència i de les conselleries de la Generalitat.  
Una persona que ostente càrrec com a mínim de direcció general, en representació de cada una de les conselleries amb competències en les matèries de qualitat educativa, tecnologia i qualitat de la sanitat; de qualitat i innovació empresarial; de justícia i d'administració pública, designada per qui respectivament ostente la titularitat de cada conselleria, en raó a la seua vinculació competencial amb les matèries objecte d'esta comissió.  
d) Secretaria: la persona titular de l'òrgan directiu competent en matèria de tecnologies de la informació i la comunicació.  
Totes elles tindran veu i vot en el ple de la comissió CITEC.  
2. Les persones que ostenten la presidència del ple de la comissió CITEC, de les comissions tècniques o dels grups de treball podran convocar a les seues reunions, amb caràcter permanent o no, i amb veu però sense vot, representants del sector públic instrumental dependent de la Generalitat, especialment dels seus organismes autònoms, societats mercantils, entitats de dret públic i fundacions públiques, quan ho consideren convenient en atenció a les característiques de l'organització, els assumptes a tractar o els treballs a efectuar.  
3. La comissió podrà disposar d'un secretariat administratiu, que serà designat per qui ostente la secretaria de la comissió.


Còpia Permalink ELI